ఆంధ్రప్రదేశ్‌లో క్రీడలు

ఆంధ్రప్రదేశ్‌లో క్రీడలకు ఆదరణ ఉంది. రాష్ట్రం నుండి చాలా మంది క్రీడా ప్రముఖులు వెలుగులోకి వచ్చారు. స్పోర్ట్స్ అథారిటీ ఆఫ్ ఆంధ్రప్రదేశ్ (SAAP), రాష్ట్రంలో క్రీడా శిక్షణను, క్రీడాసౌకర్యాలనూ నిర్వహించే ప్రధానమైన సంస్థ. స్టేడియంల నిర్మాణం, స్పోర్ట్స్ అకాడమీల స్థాపన, తదితర క్రీడాభివృద్ధి కార్యకలాపాలను ఈ సంస్థ చేపడుతుంది. స్టేడియంలు, ఇండోర్ స్టేడియంలు, ఆట స్థలాలు, క్రీడా అకాడమీలు, క్రీడా పరికరాలు మొదలైన వాటిని మెరుగుపరచి, తద్వారా రాష్ట్రంలో క్రీడా మౌలిక సదుపాయాలను అభివృద్ధి చేస్తుంది. ఖో ఖో, కబడ్డీ వంటి సాంప్రదాయిక క్రీడలు ఆంధ్రప్రదేశ్‌లో ఎక్కువగా ఆడతారు. ఆంధ్రప్రదేశ్‌లో జాతీయ స్థాయి క్రీడాకారులు పలువురు ఉండగా, అంతర్జాతీయ పోటీలకు ప్రాతినిధ్యం వహించేవారు తక్కువ.

 చరిత్ర 
కోడి రామ్మూర్తి నాయుడు, రాష్ట్రానికి చెందిన బాడీబిల్డరు, మల్లయోధుడు. ఆయన తన బలానికి, శారీరక దారుఢ్యానికీ ప్రసిద్ధి చెందాడు. 1911 లో తన భుజశక్తిని ఉపయోగించి రెండు కార్లను ఆపడం, ఏనుగును తన ఛాతీపై ఎత్తడం వంటి విన్యాసాలతో ప్రఖ్యాతి గాంచాడు.

 క్రికెట్ 
రాష్ట్రంలో అత్యంత ప్రజాదరణ పొందిన క్రీడల్లో క్రికెట్ ఒకటి. విశాఖపట్నంలోని డాక్టర్ వైఎస్ రాజశేఖర రెడ్డి అంతర్జాతీయ క్రికెట్ స్టేడియం ఆంధ్రప్రదేశ్ క్రికెట్ జట్టుకు నిలయం. ఈ వేదికపై క్రమం తప్పకుండా అంతర్జాతీయ, దేశీయ మ్యాచ్‌లు జరుగుతాయి. ఆంధ్రప్రదేశ్ నుండి ప్రముఖ క్రికెటర్లు, CK నాయుడు, విజయనగరానికి చెందిన మహరాజ్‌కుమార్, MV నరసింహారావు, MSK ప్రసాద్, VVS లక్ష్మణ్, తిరుమలశెట్టి సుమన్, అర్షద్ అయూబ్, అంబటి రాయుడు, వెంకటపతి రాజు, స్రవంతి నాయుడు, యలక వేణుగోపాలరావు, హనుమ విహారి తదితరులు ఉన్నారు.

 ఇవి కూడా చూడండి 

 ఆంధ్రప్రదేశ్ సాంప్రదాయ క్రీడలు

thumb

 మూలాలు 

వర్గం:క్రీడలు
వర్గం:ఆంధ్ర ప్రదేశ్ లో క్రీడలు